Capul știrii care a făcut înconjurul lumii nu face referire la câștigarea celui de-al patrulea mandat de cancelar de către Angela Merkel, poreclită “Mutti“ în Germania, ci la faptul că partidul naționalist-autoritar, antimusulman, revizionist și eurosceptic, Alternativa pentru Germania (AfD), va fi cea de-a treia forță politică în viitorul Bundestag.  Potrivit estimărilor de la ora redactării comentariului, difuzate de canalul 1 al televiziunii publice ARD, pentru social-democrați au votat 20,6 la sută dintre cei veniți la urne.